Κατάλογος χαρακτήρων του Resident Evil

Η σειρά βιντεοπαιχνιδιών Resident Evil περιλαμβάνει ένα μεγάλο καστ χαρακτήρων. Ακολουθεί κατάλογος με αυτούς.

Χαρακτήρες

Βασικοί 
Στο πρώτο παιχνίδι της σειράς με τίτλο Resident Evil (1996) πρωταγωνιστούν οι Chris Redfield και Jill Valentine και ανταγωνιστής είναι ο Albert Wesker και ο Tyrant. Στο Resident Evil 2 (1998), ο παίκτης αναλαμβάνει τον έλεγχο των Leon S. Kennedy και Claire Redfield, ενώ ανταγωνιστές είναι ο William Birkin και, ενίοτε, ο Tyrant. Στο Resident Evil 3: Nemesis (1999) πρωταγωνιστεί και ξανά η Jill Valentine, ενώ ανταγωνιστής είναι ο Nemesis. Στο Resident Evil Code: Veronica (2000) πρωταγωνιστές είναι και πάλι τα αδέρφια Claire και Chris Redfield, με ανταγωνίστρια την Alexia Ashford. Στο επόμενο παιχνίδι της σειράς, Resident Evil 4 (2004), ο παίκτης αναλαμβάνει για δεύτερη φορά το ρόλο του Leon S. Kennedy, και περιστασιακά της Ada Wong, ενώ έρχεται αντιμέτωπος με τον Lord Osmund Saddler. Στο Resident Evil 5 (2009) πρωταγωνιστεί ξανά ο Chris Redfield και εισάγεται η Sheva Alomar, καθώς ανταγωνιστής είναι ο Albert Wesker. Στο Resident Evil 6 πρωταγωνιστούν περισσότεροι χαρακτήρες, συγκεκριμένα οι Leon S. Kennedy, Chris Redfield, Jake Muller (γιος του Albert Wesker), Sherry Birkin (κόρη του William Birkin) και Ada Wong, ενώ ανταγωνιστές είναι οι Derek C. Simmons, HAOS, Ustanak και Carla Radames. Στο Resident Evil 7: Biohazard πρωταγωνιστεί ο νέος χαρακτήρας Ethan Winters και ανταγωνίστρια είναι η Eveline.

Umbrella Corporation 

Η Umbrella Corporation είναι διεθνής φαρμακευτική εταιρεία στο σύμπαν του Resident Evil. Ιδρύθηκε το 1968 από τους Βρετανούς επιφανείς βασιλικούς απογόνους Oswell E. Spencer και Edward Ashford, μαζί με τον Dr. James Marcus. Στη σειρά απεικονίζεται ως μεγιστάνας στα φαρμακευτικά αγαθά και τις ιατρικές προμήθειες που, ωστόσο, εφαρμόζει μυστικά γενετική μηχανική. Το επιφανειακό στάτους της εταιρείας είναι μόνο ένα προσωπείο για την μυστική έρευνα "βιο-οργανικών όπλων" (bio-organic weapons, B.O.W.s), που αναπτύσσεται μέσω της χρήσης ενός ιού που ανακαλύφθηκε από τους ιδρυτές της Umbrella. Η εταιρεία διαθέτει πολλές ερευνητικές βάσεις, οι οποίες βοηθούν στην ανάπτυξη διαφόρων βιο-όπλων. Η πιο περίφημη είναι αυτή που βρίσκεται στα Arklay Mountains, έξω από τη Raccoon City, που μπόρεσε να αναπτύξει τον T-Virus, ένα πανίσχυρο μεταλλαξιογόνο που μπορεί να μεταλλάξει δραματικά τους ζωντανούς και τους πρόσφατα νεκρούς οργανισμούς. Ο ιός διέρρευσε και μόλυνε το μεγαλύτερο κομμάτι της Arklay Facility και την τριγύρω περιοχή, που είναι και το βασικό υπόβαθρο του πρώτου βιντεοπαιχνιδιού της σειράς. Μετά την καταστροφή της Raccoon City, οι μετοχές της Umbrella πάγωσαν από την Αμερικανική Κυβέρνηση και τα δικαιώματά της στο εμπόριο διακόπηκαν, πράγμα που σταμάτησε τις ενέργειές της. Ωστόσο, αυτό δεν εμπόδισε την εξέγερση αρκετών βιοτρομοκρατών σε όλο τον κόσμο, μερικοί από τους οποίους έκαναν χρήση αυτής της έρευνας, οδηγώντας στην ίδρυση της B.S.A.A. (Bioterrorism Security Assessment Alliance). Στο Resident Evil 7: Biohazard αποκαλύπτεται ότι η Umbrella έχει επανέλθει και ανασχηματιστεί ως ομάδα μισθοφόρων.

Εξωτερικοί σύνδεσμοι 
 Χαρακτήρες της σειράς Resident Evil στη Wikia

Resident Evil
Χαρακτηρες